מכתב שהתפרסם במדור המכתבים למערכת של עיתון "הארץ" ב-1966, וכלל התקפות חריפות נגד ראשי מפלגת חירות. אף שהמדור "מכתבים למערכת" מוערך לרוב כחסר השפעה ממשית, מכתב זה הניע מהלך פוליטי משמעותי. יוזמי המכתב, שנחתם בשם בדוי, נחשפו כאופוזיציונרים מתוך המפלגה, וכתוצאה מכך עזבו אותה או הושעו ממנה
מכתב למערכת שהופיע בעיתון "הארץ" ב-26 ביולי 1966, בחתימת ש רוזנבאום, וכלל התקפות חריפות נגד ראשי תנועת חירות מנחם בגין ואריה בן-אליעזר. בין השאר נכתב במכתב, אולם לא פורסם, כי צריך להתפלל שבגין לעולם לא יגיע לשלטון. בתוך ימים אחדים התברר שכותב המכתב הוא חיים אמסטרדם, חבר מרכז המפלגה ומתומכיו של שמואל תמיר. התברר גם כי תמיר עצמו ידע על המכתב, כמו גם אדם שלישי, שמואל מינצר, תומך אחר של תמיר. תמיר ניהל באותה עת מאבק פנים-מפלגתי בבגין. עם היוודע העניין נתבעו השלושה למשפט בפני בית-הדין של המפלגה. מינצר ואמסטרדם הודיעו על פרישתם מהמפלגה, ותמיר נשפט והושעה. בעקבות ההשעיה פרש מחירות הגוש-החופשי בראשות תמיר והוקם המרכז-החופשי. "הכל פוליטי", לקסיקון הפוליטיקה הישראלית, עמוס כרמל. הוצאת דביר, 2001 "ראיתי אותם", דן מרגלית. הוצאת זמורה-ביתן, 1997